ભાવનગર સહિત રાજ્યને દબાણમુક્ત અને પાર્કિંગયુક્ત બનાવવા સરકાર મક્કમ છે પરંતુ કોર્પો.ના પદાધિકારીઓ મુખ્યમંત્રી અને સરકારની નીતિને નેવે મૂકી મારા-તારાની નીતિ અપનાવી રહ્યા છે. તાજેતરમાં તળાજા રોડ પર દબાણ હટાવવા ગયેલા અધિકારીઓને મેયર, ચેરમેન સહિતનાએ લીલા તોરણે પાછા કાઢ્યા હતા ત્યાં આજે ભાદેવાની શેરીમાં ભાજપના આગેવાનના ગેરકાયદેસર બાંધકામને તોડવા ગયેલા બુલડોઝરને પદાધિકારીઓએ પરત બોલાવતા શાસકોની નીતિ સામે પ્રજામાં ભારે રોષ ફેલાયો છે. જોકે તોડી નાંખેલો ગડર યથાસ્થિતિમાં ઉભો પણ કરી દેવાયો હતો.